Det bliver rapperen Jonny Hefty, der bliver konge af karnevalet i Aalborg i 2014.

Kong Karneval af Aalborg hedder i 2014: Jonny Hefty. Det står klart efter en afstemning på Facebook, hvor Hefty slog de øvrige kandidater, modekommentator Jim Lyngvild og Chili Klaus. Aalborg Karneval skriver på deres facebook-profil: - Vi har her en rigtig Aalborg-drengerøv som er valgt af vores deltagere og som bliver en fantastisk konge og ambassadør for karnevalet. Jonny Hefty udtaler i forbindelse med udnævnelsen. - Jeg er slemt godt tilfreds med at vende tilbage til byen og få en kongekrone på hovedet. Lad karneval 2014 blive en fantastisk fest, siger han til karnevalets facebook-profil.